Zbornik Pravnog fakulteta u Zagrebu br. 1 (2004), str. 203-224.

KONVENCIJA ZA IZJEDNAČAVANJE NEKIH PRAVILA U MEĐUNARODNOM PRIJEVOZU ZRAKOM

(potpisana od strane 52 države u Montrealu, 28. svibnja 1999)

Države potpisnice ove konvencije

Svjesne značajnog doprinosa Konvencije za izjednačavanje nekih pravila u međunarodnom prijevozu zrakom potpisane u Varšavi 12 listopada 1929, u daljnjem tekstu citirane kao "Varšavska konvencija", i drugih srodnih instrumenata u harmoniziranju privatnog međunarodnog zračnog prava;
Svjesne potrebe moderniziranja i usuglašavanja (consolidate) Varšavske konvencije i srodnih instrumenata;
Svjesne značaja osiguranja zaštite interesa potrošača u međunarodnom prijevozu zrakom i potrebe za pravičnom naknadom zasnovanom na načelu restitucije (principle of restitution);
Uvjerene da je zajedničko djelovanje Država na daljnjoj harmonizaciji i kodifikaciji nekih pravila vezanih za međunarodni prijevoz zrakom putem nove Konvencije najprimjereniji način za ostvarenje pravičnog uravnoteženja interesa (equitable balance of interests);
Sporazumjele su se o slijedećem:
Poglavlje I
Opće odredbe

Član 1 - Polje primjene

1. 	Ova se Konvencija primjenjuje na sve naplatne međunarodne prijevoze osoba, prtljage ili tereta zrakoplovom. Primjenjuje se također i na besplatne prijevoze zrakoplovom koje obavlja zračni prijevozni poduzetnik (performed by an air transport undertaking).
2. 	Za potrebe ove Konvencije izraz međunarodni prijevoz znači svaki prijevoz kod kojeg se na temelju ugovora među stranama polazište i odredište, bez obzira postoji li prekid prijevoza ili pretovar, nalaze bilo unutar teritorija dvije Države Potpisnice, ili unutar teritorija samo jedne Države Potpisnice ako prema ugovoru stranaka postoji jedno zaustavno mjesto unutar teritorija druge Države, čak i ako ta država nije Država Potpisnica. Prijevoz između dvije točke unutar teritorija samo jedne Države Potpisnice bez ugovorenog zaustavnog mjesta na teritoriju druge Države nije međunarodni prijevoz za potrebe ove Konvencije.
3. 	Prijevoz kojeg treba izvršiti nekoliko uzastopnih prijevoznika smatra se, za potrebe ove Konvencije, jednim nepodijeljenim prijevozom ako ga strane smatraju jedinstvenom operacijom, bez obzira na to da li je sporazum sklopljen u obliku jednog ugovora ili niza ugovora, i ne gubi svoje međunarodno svojstvo jedino stoga što se jedan ugovor ili niz ugovora trebaju izvršiti u potpunosti unutar teritorija iste Države.
4. 	Ova se Konvencija primjenjuje i na prijevoz kako je određeno u Poglavlju V, u skladu sa uvjetima koji su tamo sadržani.

Član 2 - Prijevoz kojeg obavlja Država i Prijevoz poštanskih pošiljaka

1. 	Ova se Konvencija primjenjuje na prijevoz kojeg obavlja Država ili javna tijela osnovana u skladu sa zakonom, uz uvjet da su ispunjene pretpostavke iz člana 1.
2. 	U slučaju prijevoza poštanskih pošiljaka prijevoznik će biti odgovoran samo odgovarajućim poštanskim tijelima (postal administration) u skladu s pravilima koja se primjenjuju na odnos između prijevoznika i poštanskih tijela.
3. 	Osim u slučaju predviđenom u stavku 2. ovog članka, odredbe ove Konvencije neće se primjenjivati na prijevoz poštanskih pošiljaka.

Poglavlje II
Dokumentacija i obveze strana u vezi s prijevozom putnika, prtljage i tereta
    
Član 3 - Putnici i prtljaga

1. 	Kod prijevoza putnika izdat će se pojedinačna ili skupna prijevozna isprava sa slijedećim sastojcima:
(a) 	naznaku mjesta polazišta i odredišta;
(b) 	ako su mjesta polazišta i odredišta unutar teritorija iste Države Potpisnice, a jedno ili više ugovorenih zaustavnih mjesta na teritorije druge Države, naznaku barem jednog takvog zaustavnog mjesta.

2. 	Svako drugo sredstvo u kojem su sadržani podaci navedeni u stavku 1. može zamijeniti izdavanje isprave naznačene u tom stavku. U slučaju korištenja takvim sredstvom, prijevoznik će putniku ponuditi izdavanje pismene izjave o podacima koji su na taj način sadržani.

Any other means which preserves the information indicated in paragraph 1 may be substituted for the delivery of the document referred to in that paragraph. If any such other means is used, the carrier shall offer to deliver to the passanger a written statement of the information so preserved.

3. 	Za svaki komad predane prtljage prijevoznik će predati putniku identifikacijsku oznaku.
4. 	Putnik će biti u pismenom obliku obaviješten da će odredbe ove Konvencije, u slučajevima kada ona dolazi do primjene, urediti pitanje ograničenja odgovornosti prijevoznika u slučaju smrti ili tjelesne povrede kao i uništenje ili gubitak, oštećenje prtljage, te zakašnjenja.
5. 	Nepostupanje u skladu sa odredbama prethodnih stavaka neće utjecati na postojanje ili valjanost ugovora o prijevozu, na kojeg će se bez obzira na to primjenjivati pravila ove Konvencije, uključivo i ona o ograničenju odgovornosti.

Član 4 - Teret

1. 	U slučaju prijevoza tereta, izdat će se zrakoplovni teretni list.
2. 	Svako drugo sredstvo koje sadržava podatak o prijevozu kojeg treba izvršiti (carriage to be performed) može zamijeniti izdavanje zrakoplovnog teretnog lista. U slučaju upotrebe takvog srestva prijevoznik će, na zahtjev, pošiljatelju izdati potvrdu o primitku tereta na prijevoz na temelju koje će se moći identificirati pošiljka i pristup podacima sadržanim u tim sredstvima. (access to the information contained in the record preserved by such other means)

Član 5 - Sadržaj zrakoplovnog teretnog lista ili potvrde o primitku pošiljke

Zrakoplovni teretni list mora sadržavati:
(a) 	naznaku mjesta polazišta i odredišta;
(b) 	ako su mjesta polazišta i odredišta unutar iste Države Potpisnice, naznaku barem jednog ugovorenog usputnog stajališta ako se ono nalazi na području druge Države; i
(c) 	naznaku težine pošiljke.

Član 6 - Dokument u vezi s vrstom robe (tereta)

Ukoliko je naznaka vrste pošiljke neophodna za ispunjenje formalnosti na carini, policiji ili kod drugih javnih tijela, od pošiljatelja se može zahtijevati izdavanje dokumenta u kojem će biti navedena vrsta robe (tereta). Takva izjava prema prijevozniku ne stvara nikakvu dužnost, obavezu niti odgovornost koja bi iz toga mogla nastati.

Član 7 - Dijelovi zrakoplovnog teretnog lista

1. 	Pošiljatelj će sačiniti zrakoplovni teretni list u tri originalna dijela.
2. 	Prvi će dio nositi oznaku "za prijevoznika" i potpisati će ga pošiljatelj. Drugi dio će nositi oznaku "za primatelja", a potpisat će ga i pošiljatelj i prijevoznik. Treći će dio potpisati prijevoznik koji će ga predati pošiljatelju nakon primitka pošiljke.
3. 	Potpis prijevoznika i pošiljatelja mogu biti otisnuti mehanički ili u obliku pečata (printed or stamped).
4. 	Ako zrakoplovni teretni list na zahtjev pošiljatelja sačini prijevoznik, smatrat će se, dok se ne dokaže suprotno, da je to učinio u ime i za račun pošiljatelja (on behalf of).

Član 8 - Dokumentacija kod prijevoza više pošiljki

Kod prijevoza više od jedne pošiljke:
(a) 	prijevoznik može zahtijevati od pošiljatelja da sačini odvojene zrakoplovne teretne listove;
(b) 	pošiljatelj ima pravo zahtijevati od prijevoznika izdavanje odvojenih potvrda o primitku robe kada se koriste drugi dokumenti navedeni u članu 4. stavku 2.

Član 9 - Neizdavanje dokumenata  (Non-compliance with Documentary Requrements)

Nepostupanje u skladu s odredbama članova 4 do 8 neće utjecati na postojanje ili valjanost ugovora o prijevozu, na kojeg će se, bez obzira na to primjenjivati  pravila ove Konvencije, uključujući i one vezane za ograničenje odgovornosti.

Član 10 - Odgovornost za podatke navedene u prijevoznim dokumentima (particulars of documentation)

1.	Pošiljalac je odgovoran za točnost podataka i izjava u vezi s robom koje je sam unio, ili koji su u njegovo ime uneseni u zrakoplovni teretni list ili koje je prijevoznik na temelju njegovih navoda unio u potvrdu o primitku na prijevoz ili druge dokumente navedene u stavku 2 članka 4. Ovo će se primijeniti i kada je osoba koja djeluje za račun pošiljatelja također i agent prijevoznika.
2.	Pošiljatelj će naknaditi prijevozniku svaku štetu koju je on, ili druga osoba kojoj je prijevoznik odgovoran pretrpila uslijed neispravnosti, netočnosti ili nepotpunosti podataka i izjava datih od strane pošiljatelja ili u njegovo ime.
3.	U skladu s odredbama stavka 1.i 2. ovog člana, prijevoznik će naknaditi svaku štetu pošiljatelju koju je pretrpio on i svaka druga osoba kojoj je pošiljatelj odgovoran, koja je nastala uslijed neispravnosti, netočnosti ili nepotpunosti podataka i izjava datih od strane prijevoznika ili u njegovo ime unesena u potvrdu o primitku na prijevoz ili u druge dokumente navedene u stavku 2. članka 4.

Član 11 - Dokazna snaga prijevoznih dokumenata

1.	Zrakoplovni teretni list ili potvrda o primitku na prijevoz predstavlja prima facie dokaz o sklopljenom ugovoru, primitku tereta na prijevoz i uvjetima prijevoza koji su tamo navedeni.
2.	Svaka izjava u zrakoplovnom teretnom listu ili potvrdi o primitku na prijevoz vezana za težinu, dimenzije i pakiranje tereta, kao i ona o broju koleta (packages), predstavlja prima facie dokaz o tim činjenicama; ona pak koja se odnosi na količinu, obujam i stanje tereta ne predstavljaju dokaz protiv prijevoznika osim kada je sam prijevoznik u prisutnosti pošiljatelja utvrdio točnost tih podataka i to unio u zrakoplovni teretni list ili potvrdu o primitku tereta na prijevoz, te kada se podaci tiču vidljivog stanja stvari.

Član 12 - Pravo raspolaganja teretom

1.	Ne dirajući u dužnost ispunjenja svih obveza iz ugovora o prijevozu, pošiljatelj može raspolagati teretom na način da ga u polaznoj ili odredišnoj zračnoj luci povuče (withdraw), da ga zaustavi tijekom puta pri bilo kojem slijetanju, ili da odredi njegovu isporuku na odredištu ili tijekom puta bilo kojoj osobi različitoj od izvorno određenog primatelja, ili da zatraži vraćanje tereta u polazišnu zračnu luku. Pošiljatelj se ovim pravom raspolaganja ne smije koristiti na način nepovoljan po prijevoznika (exercise this right of disposition is such a way as to prejudice...) ili druge pošiljatelje i mora naknaditi svaki trošak koji nastane uslijed njegovog korištenja ovim pravom.
2.	Ukoliko prijevoznik ne može postupiti po uputama pošiljatelja, dužan ga je o tome bez odlaganja obavijestiti.
3.	Ukoliko prijevoznik postupi po uputama  pošiljatelja o raspolaganju robom i pri tome ne zatraži pošiljateljev primjerak zrakoplovnog teretnog lista ili potvrde o primitku na prijevoz ostaje odgovoran za svaku štetu koja iz toga može proizaći bilo kojoj osobi koja je u zakonitom posjedu tog primjerka zrakoplovnog teretnog lista ili potvrde o primitku na prijevoz, pri čemu prijevoznik zadržava pravo regresa prema pošiljatelju.
4.	Prava pošiljatelja prestaju u trenutku kada počinju ona primatelja u skladu s članom 13. Unatoč tome ako primatelj odbije primiti teret, ili se ne može stupiti u kontakt s njime, pošiljatelj će ponovno preuzeti pravo raspolaganja teretom.

Član 13 - Predaja tereta

1.	Primatalj je ovlašten, osim kada se pošiljatelj koristio svojim pravom navedenim u članu 12, po dolasku tereta u odredište zahtijevati od prijevoznika da mu preda teret nakon podmirenja svih troškova i uz poštivanje uvjeta prijevoza.
2. Osim ako nije drugačije ugovoreno, prijevoznik je dužan o dospijeću tereta odmah obavijestiti primatelja .
3. Ukoliko prijevoznik priznaje gubitak tereta, ili teret nije dospio nakon proteka sedam dana od datuma kada je trebao stići, primatelj je ovlašten poduzeti protiv prijevoznika sve mjere zaštite svojih prava koja proizlaze iz ugovora o prijevozu.

Član 14 - Zaštita prava pošiljatelja i primatelja

Pošiljatelj i primatelj mogu poduzimati sve mjere radi zaštite svojih prava iz člana 12 i 13, svaki u svoje ime, bez obzira djeluju li za svoj račun ili za račun drugoga, pod uvjetom da su nositelji obveza iz ugovora o prijevozu.

Član 15 - Odnos pošiljatelja i primatelja ili uzajamni odnos s trećim stranama

1.	Odredbe člana 12, 13 i 14 ne utječu na odnos pošiljatelja i primatelja međusobno, kao niti na uzajamni odnos s trećim stranama čija prava proizlaze od pošiljatelja ili primatelja / koji se nalaze u ugovornom odnosu s p.,p. (whose rights are derived either from the consignor or from the consignee).
2.	Od odredbi člana 12, 13 i 14 može se odstupati samo na temelju izričitog sporazuma u zrakoplovnom teretnom listu ili potvrdi o primitku tereta na prijevoz.

Član 16 - Carinske, policijske (sigurnosne) ili druge formalnosti javnih tijela

1.	Teret ne može biti predan primatelju prije no što pošiljatelj podastre sve podatke i dokumente neophodne za ispunjenje carinskih, policijskih i drugih formalnosti javnih tijela. Pošiljatelj je odgovoran prijevozniku za svaku šteta koja nastane zbog nepostojanja, nepotpunosti ili netočnosti takvog podatka ili dokumenta, osim ako je šteta nastala zbog greške prijevoznika ili osobe za  koju on odgovara.
2.	Prijevoznik nije dužan provjeravati točnost ili dostatnost takvog podatka ili dokumenta.

Poglavlje III
Odgovornost prijevoznika i visina odgovornosti za štetu

Član 17 - Smrt ili tjelesna povreda putnika - šteta na prtljazi

1.	Prijevoznik je odgovoran za štetu koja nastane u slučaju smrti ili tjelesne povrede putnika pod uvjetom da se nesreća koja je uzrokovala takvu povredu dogodila za vrijeme boravka u zrakoplovu ili prilikom ukrcaja ili iskrcaja.
2.	Prijevoznik je odgovoran za štetu koja nastane u slučaju uništenja, gubitka ili oštećenja prtljage predane prtljage samo pod uvjetom da se događaj uslijed kojeg je došlo do uništenja, gubitka ili oštećenja prtljage dogodio u zrakoplovu / za vrijeme boravka u zrakoplovu (on board the aircraft) ili tijekom drugog vremenskog razdoblja u kojem se predana prtljaga nalazila u vlasti prijevoznika. Prijevoznik neće odgovarati ako, i u onom opsegu u kojem je šteta posljedica skrivene mane, naravi ili nedostatka prtljage (inherent defect, quality or vice). Za štetu na ručnoj prtljazi, uključujući i osobne predmete (unchecked baggage, including personal items) prijevoznik je odgovoran samo ako je posljedica njegove osobne krivnje, ili krivnje osoba za koje on odgovara.
3.	Putnik može tražiti ostvarenje svojih prava koja proizlaze iz ugovora o prijevozu ako prijevoznik priznaje gubitak predane prtljage, ili ako ta prtljaga nije stigla po proteku dvadeset i jednog dana od dana kada je trebala stići.
4.	Ako nije drugačije navedeno, izraz "prtljaga" u ovoj Konvenciji označava predanu i ručnu prtljagu (checked and unchecked baggage).

Član 18 - Šteta na teretu

1.	Prijevoznik je odgovoran za štetu koja nastane uslijed gubitka ili oštećenja tereta pod uvjetom da je događaj koji je tu štetu uzrokovao nastupio za vrijeme prijevoza zrakom.
2.	Ipak, prijevoznik neće odgovarati ako, i u onom opsegu u kojem se dokaže da je uništenje, gubitak ili oštećenje tereta posljedica jednog ili više od slijedećih uzroka:
(a)	skrivene mane, naravi ili nedostatka tereta;
(b)	nedostatnog pakiranja tereta koje nije izvršio prijevoznik ili osoba za koju on odgovara;
(c)	ratnog ili oružanog sukoba;
(d)	djelovanja javne vlasti u vezi ulaska, izlaska ili tranzita tereta.

3.	Zračni prijevoz u smislu stava 1 ovog člana obuhvaća razdoblje u kojem se teret nalazi u vlasti prijevoznika.
4.	Razdoblje prijevoza zrakom se ne proteže na prijevoz kopnom, morem ili unutrašnjim vodama izvršen izvan područja zračne luke. Ukoliko je takav prijevoz dio izvršenja ugovora o prijevozu zrakom, a poduzet je radi ukrcaja, isporuke ili pretovara, pretpostavlja se, dok se ne dokaže suprotno, da je svaka šteta nastala u tom razdoblju posljedica događaja nastalog za vrijeme prijevoza zrakom. Ukoliko prijevoznik, bez pristanka pošiljatelja, umjesto ugovorenim prijevozom zračnim putem teret djelomično ili u cijelosti preveze na drugi način, smatrat će se da je takav prijevoz izvršen unutar razdoblja prijevoza zrakom.

Član 19 - Zakašnjenje

Prijevoznik je odgovoran za štetu nastalu uslijed zakašnjenja u prijevozu putnika, prtljage ili tereta. Ipak, prijevoznik neće odgovarati za štetu uslijed zakašnjenja ako dokaže da su on i osobe za koje odgovara poduzeli sve mjere koje su razumno potrebne da bi se izbjegla šteta ili da im je bilo nemoguće takve mjere poduzeti.

Član 20 - Oslobođenje

Ukoliko prijevoznik dokaže da je šteta nastala ili da je njenom nastanku pridonijela nepažnja ili druga skrivljena radnja ili propust osobe koja traži naknadu, ili osobe od koje isti izvodi svoja prava, prijevoznik će biti u potpunosti ili djelomično oslobođen odgovornosti, u onoj mjeri u kojoj su takva nepažnja ili propust uzrokovali ili doprinijeli nastanku štete. Prijevoznik će jednako tako biti u potpunosti ili djelomično oslobođen odgovornosti kada naknadu štete uslijed smrti ili tjelesne povrede putnika traži neka osoba različita od samog putnika, u onoj mjeri u kojoj dokaže da je šteta uzrokovana ili da je njenom nastanku pridonijela nepažnja ili druga skrivljena radnja ili propust putnika. Odredba ovog člana primjenjuje se na sve slučajeve odgovornosti u ovoj Konvenciji, uključujući i odredbu člana 21 stavka 1.

Član 21 - Naknada u slučaju smrti ili tjelesne povrede putnika

1.	Prijevoznik ne može isključiti ili ograničiti svoju odgovornost za štetu iz člana 17 stavka 1 u iznosu od 100 000 posebnih prava vučenja za svakog putnika.
2.	Prijevoznik neće biti odgovoran za štetu iz člana 17 stavka 1 u iznosu većem od 
100 000 posebnih prava vučenja po putniku ako dokaže:

(a)	da šteta nije posljedica nepažnje ili druge skrivljene radnje ili propusta prijevoznika ili osoba za koje on odgovara; ili
(b)	da je šteta uzrokovana isključivom nepažnjom ili skrivljenom radnjom ili propustom treće osobe.

Član 22 - Ograničenja odgovornosti za zakašnjenje prtljage i tereta

1.	U slučaju štete uslijed zakašnjenja iz člana 19 u prijevozu osoba, odgovornost prijevoznika po putnika ograničena je do iznosa od 4150 posebnih prava vučenja.
2.	U prijevozu prtljage, odgovornost prijevoznika u slučaju uništenja, gubitka, oštećenja ili zakašnjenja ograničena je do 1000 posebnih prava vučenja po putniku, osim ako je putnik, prije no što je prijavljena prtljaga predana prijevozniku, izvršio izjavu posebnog interesa u isporuci na odredištu i platio po potrebi dodatan iznos.U tom će slučaju prijevoznik biti odgovoran do granice prijavljenog iznosa, osim ako dokaže da je taj iznos veći od stvarnog interesa putnika za isporukom na odredištu.
3.	Kod prijevoza tereta, odgovornost prijevoznika u slučaju uništenja gubitka, štete ili zakašnjenja ograničena je do iznosa 17 posebnih prava vučenja po kilogramu, osim ako pošiljatelj nije izjavio, u vrijeme kada je teret predan prijevozniku, poseban interes u isporuci na odredištu i platio po potrebi dodatan iznos. U tom će slučaju prijevoznik odgovarati do granice prijavljenog iznosa, osim ako dokaže da je taj iznos veći od stvarnog interesa pošiljatelja za isporukom na odredištu.
4.	U slučaju uništenja, gubitka, oštećenja ili zakašnjenja dijela tereta, ili bilo kojeg njegovog dijela, težina koja će se uzeti u obzir prilikom računanja iznosa ograničenja prijevoznikove odgovornosti biti će samo ukupna težina predmetnog dijela tereta. (total weight of the package or packages concerned).Ipak, kada uništenje, gubitak, oštećenje ili zakašnjenje dijela tereta, ili predmeta koji se u njemu nalazi, utječe na vrijednost ostalih paketa (koleta, packages ?) obuhvaćenih istim zrakoplovnim teretnim listom ili potvrdom ili, ako ovi nisu izdani, drugim sredstvom iz člana 4 stavka 2 (by the same record preserved by the other means...), ukupna težina takvih paketa će isto biti uzeta u obzir prilikom izračunavanja ograničenja odgovornosti. 
5.	Prethodne odredbe stavka 1 i 2 ovog člana neće doći do primjene ako se dokaže da je šteta posljedica djela ili propusta prijevoznika ili osoba kojima se on u poslovanju služi, počinjenje s namjerom da se prouzroči šteta ili nemarno, sa sviješću da će šteta vjerojatno nastati; pod pretpostavkom da se dokaže da je osoba za koju prijevoznik odgovara djelovala u granicama svojih radnih ovlaštenja.
6.	Bez obzira na ograničenja predviđena članom 21 i ovim članom, sud može dodatno, u skladu sa svojim pravom, dosuditi u cijelosti ili djelomično iznos sudskih troškova i ostalih troškova postupka koje je tužitelj pretrpio, uključujući kamate. Ova se odredba neće primijeniti ako iznos dosuđene naknade, bez sudskih troškova i ostalih troškova postupka ne prelazi iznos kojeg je prijevoznik u pismenom obliku ponudio tužitelju unutar roka od šest mjeseci  od dana nastanka štete, ili prije pokretanja postupka, ako je to kasnije.(before the commencement of the action, if that is later).

Član 23 - Izračunavanje novčanih jedinica (conversion of Monetary Units)

1.	Iznosi izraženi u posebnim pravima vučenja u ovoj Konvenciji smatrat će se da se odnose na posebno pravo vučenja kako ga definira Međunarodni monetarni fond. Izračunavanje iznosa u nacionalnu valutu u slučaju sudskog postupka izvršit će se prema vrijednosti te valute u odnosu na posebno pravo vučenja kako je izračunato od strane Međunarodnog monetarnog fonda na dan donošenja presude. Vrijednost nacionalne valute prema posebnom pravu vučenja (in terms of the SDR) Države Potpisnice koja je članica Međunarodnog monetarnog fonda izračunat će se u skladu s metodom određivanja vrijednosti koju primjenjuje Međunarodni monetarni fond na dan donošenja presude za svoje operacije i transakcije. (shall be calculated in accordance with the method of valuation applied by the IMF..) Vrijednost nacionalne valute u odnosu na posebno pravo vučenja Države Potpisnice koja nije članica Međunarodnog monetarnog fonda izračunat će se na način koji odredi ta Država.
2.	Ipak, Države koje nisu Članice Međunarodnog monetarnog fonda i čije pravo ne dozvoljava primjenu odredaba iz stavka 1 ovog člana mogu, u vrijeme ratifikacije ili akcesije ili u bilo koje vrijeme nakon toga, zamijeniti ograničenje odgovornosti prijevoznika predviđeno u članu 21 iznosom od 1 500 000 novčanih jedinica po putniku u sudskom postupku na njihovom teritoriju; 62 500 novčanih jedinica po putniku s obzirom na stavak 1 člana 22; 15 000 novčanih jedinica po putniku s obzirom na stavak 2 člana 22; i 250 novčanih jedinica po kilogramu s obzirom na stavak 3 člana 22. Ova novčana jedinica odgovara šezdesetpet i pol miligrama zlata čistoće devetsto (millesimal fineness nine hundred). Ovi se iznosi mogu preračunati u odnosnu nacionalnu valutu u približnim iznosima.(in round figures). Preračunavanje ovih iznosa u nacionalnu valutu izvršit će se u skladu s pravom odnosne Države.
3.	Izračunavanje navedeno u posljednjoj rečenici stavka 1 ovog člana i metoda preračunavanja iz stavka 2 ovog člana izvršit će se tako da iznosi u nacionalnoj valuti u najvećoj mogućoj mjeri izražavaju istu stvarnu vrijednost iznosa iz članova 21 i 22, kao što bi to bio slučaj kod primjene prve tri rečenice stavka 1 ovog člana. Države Potpisnice obavijestit će depozitara o načinu izračunavanja iz stavka 1 ovog člana, ili rezultatu konverzije (preračunavanja, conversion) iz stavka 2 ovog člana već prema slučaju, prilikom deponiranja instrumenta ratifikacije, prihvata (acceptance), potvrde (approval of) ili akcesije ovoj Konvenciji i prilikom svake naredne promjene.

Član 24 - Izmjena iznosa ograničenja (Review of Limits)

1.	Ne dirajući u odredbe člana 25 ove Konvencije i u skladu sa stavkom 2 ovog člana, Depozitar će usklađivati iznose ograničenja odgovornosti iz članova 21, 22 i 23 svakih pet godina, pri čemu će prvo takvo usklađivanje biti na kraju pete godine od dana stupanja na snagu ove Konvencije, ili ako Konvencija ne stupi na snagu unutar pet godina od otvaranja za potpisivanje (five years of the date it is first open for signature) unutar prve godine od njezinog stupanja na snagu, uzimajući u obzir faktor inflacije (by reference to an inflation factor)  koji odgovara ukupnom stupnju inflacije (accumulated rate of inflation) od prethodne revizije ili kod prve revizije od stupanja na snagu Konvencije (in the first instance since the date of entry...). Mjerilo stupnja inflacije prema kojem će se računati faktor inflacije će biti prosjek (weighted average) godišnjeg stupnja povećanja ili smanjenja u indeksu potrošačkih cijena u državama čije valute sadrže posebno pravo vučenja navedeno u stavku 1 člana 23. (VIDI TEKST !!!)
2.	Ako se revizijom iz prethodnog stavka utvrdi da je faktor inflacije prešao 10 posto, Depozitar će obavijestiti Države Potpisnice o reviziji ograničenja odgovornosti. svaka takva revizija će stupiti na snagu šest mjeseci nakon što o njoj budu obaviještene Države Potpisnice. Ako većina Država Potpisnica pismeno izrazi (register) svoje neslaganje sa revizijom u periodu od tri mjeseca od dana kada o tome budu obaviještene, ona neće stupiti na snagu i Depozitar će pitanje staviti na razmatranje sastanka Država Potpisnica. Depozitar će odmah obavijestiti sve Države Potpisnice o stupanju na snagu bilo koje revizije.
3.	Bez obzira na stavak 1 ovog člana, postupak iz stavka 2 ovog člana primijenit će se u bilo koje vrijeme, pod uvjetom da jedna trećina Država Potpisnica izrazi želju za time i da je faktor inflacije iz stavka 1 premašio 30 posto od prethodne revizije ili od dana stupanja na snagu ove Konvencije ako nije bilo prethodne revizije. Naknadne revizije postupkom opisanim u stavku 1 ovog člana izvršit će se svakih pet godina počevši od isteka pete godine od datuma revizije u skladu sa ovim stavkom.

Član 25 - Ugovorna ograničenja (stipulation of limits)

Prijevoznik može ugovoriti viša ograničenja odgovornosti u ugovoru o prijevozu od onih koje predviđa Konvencija ili nepostojanje ograničenja odgovornosti.

Član 26 - Nevaljanost ugovornih odredbi (invalidity of contractual provisions)

Svaka odredba koja prijevoznika oslobađa odgovornosti ili određuje nižu granicu odgovornosti od one koju predviđa ova Konvencija biti će bez pravnog učinka, ali ništavost te odredbe neće utjecati na valjanost čitavog ugovora, na koji će se i dalje primjenjivati odredbe ove Konvencije.

Član 27 - Sloboda ugovaranja

Odredbe ove Konvencije ne obavezuju prijevoznika da sklopi bilo kakav ugovor o prijevozu, da se odrekne nekih obrana/privilegija (waiving any defences) koje mu na temelju ove Konvencije stoje na raspolaganju, ili da postavi određene uvjete koji nisu u suprotnosti s odredbama ove Konvencije (VIDI TEKST !).

Član 28 - Plaćanje unaprijed (plaćanje predujma, advance payments)

U slučaju zrakoplovnih nereća čija posljedica je smrt ili tjelesna povreda putnika, prijevoznik će, ako to zahtijeva njegovo nacionalno pravo, odmah isplatiti predujam fizičkoj osobi ili osobama koje imaju pravo zahtijevati naknadu štete da bi se podmirile neposredne ekonomske potrebe tih osoba. Plaćanje takvih predujmova ne predstavlja priznavanje odgovornosti i može biti uračunato u iznose koje prijevoznik naknadno plati na ime naknade štete (and may be offset against any amounts subsequently paid..??).

Član 29 - Osnova zahtjeva (VIDI TEKST ZA CIJELI ČLAN)

Svaki odštetni zahtjev (action for damages) u prijevozu putnika, prtljage i tereta, bez obzira na svoju osnovu, bilo na temelju ove Konvencije, ugovorne ili izvanugovorne odgovornosti ili drugog, može biti podnesen samo pod uvjetima i s obzirom na ograničenja odgovornosti koja predviđa ova Konvencija, bez učinka na pitanje osoba ovlaštenih na ulaganje tužbe i njihovih prava. U svakom takvom postupku neće se moći potraživati punitive, exemplary or any other non-compensatory damages.

Član 30 - Uračunavanje zahtjeva za osobe za koje prijevoznik odgovara

1.	Ako je podignut zahtjev na naknadu štete obuhvaćenu ovom Konvencijom protiv osobe za koju prijevoznik odgovara, ta osoba će imati pravo pozivati se, ako dokaže da je radila u okviru svojeg zaposlenja, na iste uvjete i ograničenja odgovornosti kao i prijevoznik na temelju ove Konvencije.
2.	Ukupna svota koju se može potraživati od prijevoznika i osoba za koje on odgovara u tom slučaju neće prelaziti navedena ograničenja.
3.	Osim u slučaju prijevoza tereta, odredbe stavka 1 i 2 ovog člana neće se primijeniti ako se dokaže da je šteta posljedica djela ili propusta osobe za koju prijevoznik odgovara učinjeno s namjerom da se prouzroči šteta ili nemarno i sa znanjem da će šteta vjerojatno nastupiti.

Član 31 - Pravodoban protest (timely notice of complaint)

1.	Preuzimanje predane prtljage ili tereta od osobe ovlaštene na njezinu predaju bez protesta predstavlja prima facie dokaz da je ista predana u dobrom stanju i skladu sa prijevoznom ispravom ili drugim sredstvom navedenim u stavku 2 člana 3 i stavku 2 člana 4.
2.	U slučaju štete, osoba ovlaštena na preuzimanje robe mora prijevozniku uložiti prigovor odmah po otkrivanju štete, najkasnije sedam dana od dana primitka predane prtljage i četrnaest dana od dana primitka tereta. U slučaju zakašnjenja, prigovor mora biti podnesen najkasnije unutar dvadeset i jednog dana od dana kada je prtljaga ili teret trebao biti stavljen na raspolaganje.
3.	Svaki prigovor mora biti podnesen u pismenom obliku i predan ili dostavljen (given or dispatched) unutar navedenih rokova.
4.	Ukoliko prigovor nije podnesen unutar tih rokova, ne može se podignuti tužba protiv prijevoznika, osim u slučaju prevare s njegove strane (no action shall lie against the carrier, save in the case of fraud on its part).

Član 32 - Smrt odgovorne osobe

U slučaju smrti odgovorne osobe, tužba na naknadu štete može se u skladu s odredbama ove Konvencije podnijeti protiv osoba koje su njezini pravni sljednici (against those legally representing his or her estate).

Član 33 - Nadležnost

1.	Tužba na naknadu štete mora se podnijeti, prema izboru tužitelja, bilo na području jedne od Država Potpisnica, ili pred sudom prebivališta ili glavnog poslovnog sjedišta prijevoznika, ili na području onog poslovnog sjedišta putem kojeg je sklopljen ugovor ili pred sudom odredišta.
2.	U slučaju štete koja je posljedica smrti i tjelesne povrede putnika, tužba se može podnijeti pred jednim od sudova navedenih u stavku 1 ovog člana, ili na području Države Potpisnice u kojoj je u vrijeme nesreće putnik imao trajno prebivalište (principal and permanent residence) i u ili iz kojeg prijevoznik vodi poslove prijevoza putnika zrakom bilo vlastitim zrakoplovom ili zrakoplovom drugog prijevoznika na temelju trgovačkog ugovora, i  u kojem taj prijevoznik vodi poslove prijevoza putnika zrakom u unajmljenim poslovnim prostorijama ili onima kojih je vlasnik sam prijevoznik ili drugi prijevoznik s kojim je ovaj sklopio trgovački ugovor. (PROVJERITI TEKST !)
3.	Za potrebe stavka 2,
(a)	"trgovački ugovor" znači ugovor različit od ugovora o agenciji, sklopljen između (više ?) prijevoznika i baziranih na odredbi o zajedničkom pružanju usluga prijevoza putnika zrakom;
(b)	"stalno prebivalište" znači jedno fiksno i trajno mjesto boravka (abode ?) putnika u vrijeme nesreće. Državljanstvo putnika nema pri tome odlučujuću ulogu.
4.	Postupovna pitanja ravnat će se prema pravu suda pred kojim se vodi postupak.

Član 34 - Arbitraža

1.	U skladu s odredbama ovog člana, strane ugovora o prijevozu tereta mogu ugovoriti da će se spor o odgovornosti prijevoznika prema ovoj Konvenciji rješavati pred arbitražom. Takav će ugovor biti u pismenom obliku.
2.	Na temelju izbora tužitelja arbitražni postupak će se voditi pred jednim od sudova navedenih u članu 33. (at the option of the claimant, take place within one of the jurisdictions...)
3.	Arbitar ili arbitrarno sudište će primijeniti odredbe ove Konvencije.
4.	Odredbe stavka 2 i 3 ovog člana će se smatrati dijelom svake arbitražne kaluzule ili ugovora, i svaka odredba takve klauzule ili ugovora koja nije u skladu s time biti će ništava.

Član 35 - Zastara

1.	Pravo na naknadu štete zastarijeva ako tužba nije podnesena u razdoblju od dvije godine, računajući od datuma dolaska na odredište, ili od datuma kada je zrakoplov trebao stići, ili od datuma kada je prijevoz zaustavljen.
2.	Metodu računanja tog razdoblja odredit će sud pred kojim se vodi postupak.

Član 36 - Uzastopni prijevoz

1.	U slučaju kada prijevoz treba izvršiti više uzastopnih prijevoznika u skladu s definicijom iz člana 1 stavka 3, svaki prijevoznik koji primi putnike, prtljagu i  teret potpada pod primjenu odredaba ove Konvencije i smatra se jednom od ugovornih strana ugovora o prijevozu u onom dijelu u kojem se ugovor bavi dijelom prijevoznog puta koji je obavljen pod njegovim nadzorom.
2.	U slučaju takvog prijevoza, putnik ili bilo koja osoba ovlaštena na naknadu (in respect of him or her ?) može uložiti tužbu samo protiv prijevoznika koji je izvršio prijevoz tijekom kojeg se dogodila nesreća ili je nastupilo zakašnjenje, osim u slučaju kada je na temelju izričitog sporazuma prvi prijevoznik preuzeo odgovornost za cijelo putovanje.
3.	Što se tiče prtljage ili tereta, putnik ili pošiljatelj ima pravo na tužbu protiv prvog prijevoznika, dok putnik ili primatelj ovlašten na isporuku ima pravo tužbe protiv posljednjeg prijevoznika, i nadalje svaki ima pravo na tužbu protiv prijevoznika koji je obavio prijevoz tijekom kojeg je došlo do uništenja, gubitka, oštećenja ili zakašnjenja. Ti će prijevoznici biti zajednički i solidarno odgovorni putniku ili pošiljatelju ili primatelju.

Član 37 - Pravo regresa prema trećima

Odredbe ove Konvencije neće utjecati na odluku o pitanju ima li osoba odgovorna za štetu prema njenim odredbama pravo regresa od treće osobe.

Poglavlje IV
Kombinirani prijevoz

Član 38 - Kombinirani prijevoz

1. U slučaju kombiniranog prijevoza koji se vrši djelomično zrakom djelomično drugom vrstom prijevoza, odredbe ove Konvencije će se, u skladu s stavkom 4 člana 18 primijeniti samo na zračni prijevoz, uz uvjet da se odvija u skladu s članom 1.
2. Odredbe ove Konvencije ne spriječavaju ugovorne strane da u slučaju kombiniranog prijevoza u ugovor o prijevozu zrakom unesu uvjete koji se tiču druge vrste prijevoza, pod uvjetom da je dio ugovora koji se tiče prijevoza zrakom u skladu sa odredbama ove Konvencije.

Poglavlje V
Prijevoz zrakom kojeg vrši osoba različita od ugovornog prijevoznika

Član 39 - Ugovorni prijevoznik - stvarni prijevoznik

Odredbe ovog poglavlja primjenjuju se kada jedna osoba (u daljnjem tekstu "ugovorni prijevoznik") kao principal (as a principal ?) sklopi ugovor o prijevozu pod uvjetima koje predviđa ova Konvencija sa putnikom ili pošiljatljem ili osobom koja nastupa za račun putnika ili pošiljatelja, a neka druga osoba (u daljnjem tekstu "stvarni prijevoznik") obavlja prijevoz u cjelosti ili djelomično na temelju ovlaštenja ugovornog prijevoznika, ali se u pogledu tog dijela prijevoza ne smatra uzastopnim prijevoznikom u smislu ove Konvencije. Postojanje takvog ovlaštenja pretpostavlja se dok se ne dokaže suprotno.

Član 40 - Odgovornost ugovornog i stvarnog prijevoznika

Ako stvarni prijevoznik izvrši u potpunosti ili dijelom prijevoz na kojeg se temeljem ugovora iz člana 39 primjenjuju odredbe ove Konvencije, i na ugovornog i na stvarnog prijevoznika će se, osim ako u ovom poglavlju nije drugačije određeno, primijeniti odredbe ove Konvencije, na prvog za cijeli prijevoz predviđen ugovorom a na posljednjeg samo za onaj dio prijevoza kojeg je izvršio.

Član 41 - Zajednička / uzajamna odgovornost (mutual l.)

1. Radnje i propusti stvarnog prijevoznika i osoba za koje on odgovara učinjeni  u granicama njihovog zaposlenja smatrat će se, s obzirom na prijevoz izvršen od strane stvarnog prijevoznika, također kao radnje i propusti ugovornog prijevoznika.
2. Radnje i propusti ugovornog prijevoznika i osoba za koje on odgovara učinjenih u granicama njihovog zaposlenja će se, u odnosu na prijevoz izvršen od strane stvarnog prijevoznika, smatrati kao radnje i propusti stvarnog prijevoznika. Bez obzira na to, takve radnje i propusti neće stvarnog prijevoznika izvrći odgovornosti preko granica utvrđenih u člancima 21, 22, 23 i 24. Posebni sporazum prema kojem ugovorni prijevoznik preuzima obaveze koje nisu predviđene ovom Konvencijom ili se odriče prava ili obrane (defences) priznatih ovom Konvencijom ili izjave posebnog interesa u isporuci na odredištu predviđenog u Članku 22 neće imati učinak prema stvarnom prijevozniku ukoliko se on na to nije izričito obavezao.

Članak 42 - Adresat (osoba kojoj su upućene) pritužbe i upute

Pritužba ili uputa upućena na temelju ove Konvencije prijevozniku imati će isti učinak bez obzira da li je upućena ugovornom ili stvarnom prijevozniku. Bez obzira na to, upute iz Članka 12 imati će učinka samo ako su upućene ugovornom prijevozniku.

Članak 43 - Osobe za koje prijevoznik odgovara

Kod prijevoza kojeg vrši stvarni prijevoznik, svaka osoba kojom se taj ili ugovorni prijevoznik u svojem poslovanju služi može se, ako dokaže da je djelovao u okviru svojeg zaposlenja, koristiti  uvjetima i ograničenjima odgovornosti koji vrijede na temelju ove Konvencije za prijevoznika za kojeg radi, osim ako se dokaže da je radio na način uslijed kojeg gubi pravo na ograničenje odgovornosti na temelju ove Konvencije.

Članak 44 - Ukupnost šteta

U svezi prijevoza izvršenog od strane stvarnog prijevoznika, ukupni iznosi šteta za koje odgovaraju taj i ugovorni prijevoznik, kao i štete osoba za koje oni odgovaraju počinjene u okviru njihovog zaposlenja neće prelaziti najviši iznos do kojeg odgovaraju stvarni ili ugovorni prijevoznik na temelju ove Konvencije, ali niti jedna od spomenutih osoba neće odgovarati preko granice odgovornosti predviđene za tu osobu.

Članak 45 - Osoba kojoj se upućuju zahtjevi (adresat zahtjeva - addressee of claims)

U svezi prijevoza kojeg je izvršio stvarni prijevoznik, zahtjev na naknadu štete može biti podnesen, prema izboru tužitelja, protiv tog prijevoznika ili ugovornog  prijevoznika, ili protiv obojice zajedno ili odvojeno. Ako je tužba podnesena protiv samo jednog od tih prijevoznika, taj će prijevoznik imati pravo  zahtijevati da drugi prijevoznik bude uključen u postupak (to be joined in the proceedings), pri čemu će se postupak i učinci ravnati prema pravu suda pred kojim se vodi postupak.

Članak 46 - Dodatna nadležnost (additional jurisdiction)

Tužba na naknadu štete iz Članka 45 mora biti podnesena, prema izboru tužitelja, na području jedne od Država Članica, bilo pred sudom pred kojim se može podnijeti tužba protiv ugovornog prijevoznika kao što je predviđeno u Članku 33, ili pred sudom koji je nadležan prema mjestu gdje stvarni prijevoznik ima prebivalište ili glavno poslovno sjedište.

Članak 47 - Nevaljanost ugovornih odredaba

Svaka ugovorna odredba koja ugovornog ili stvarnog prijevoznika oslobađa odgovornosti predviđene ovim Poglavljem ili koja predviđa niže ograničenje od onog predviđenog ovim Poglavljem biti će ništava, no ništavost takve odredbe neće značiti ništavost čitavog ugovora, na kojeg će se primjenjivati odredbe ovog Poglavlja.

Članak 48 - Uzajamni odnosi ugovornog i stvarnog prijevoznika

Osim kako je predviđeno u članku 45, ništa u ovom Poglavlju neće utjecati na međusobna prava i obveze prijevoznika, uključujući i sva prava na regres ili obeštećenje (recourse or indemnification).

Poglavlje VI
Ostale odredbe

Članak 49 - Obavezna primjena

Svaka odredba sadržana u ugovoru o prijevozu i svaki naknadni sporazum među stranama sklopljeni prije nastanka štete kojima strane nastoje zaobići (by which the parties purport to infringe the rules) pravila ove Konvencije, bilo odlučivanjem o mjerodavnom pravu ili mijenjanjem pravila o nadležnosti biti će ništavi.

Članak 50 - Osiguranje

Države Potpisnice će zahtijevati od prijevoznika odgovarajuće osiguranje za pokriće njihove odgovornosti prema ovoj Konvenciji. Država Potpisnica može zahtijevati od prijevoznika koji posluje na njezinom teritoriju da podastre dokaze o postojanju odgovarajućeg osiguranja za pokriće njegove odgovornosti prema ovoj Konvenciji.

Članak 51 - Prijevoz u izvanrednim okolnostima

Odredbe Članaka 3 do 5, 7 i 8 koje se odnose na prijevozne isprave neće se primijeniti u slučaju prijevoza u izvanrednim okolnostima izvan normalnih okvira prijevozničke djelatnosti.

Članak 52 - Definicija dana

Izraz "dani" u ovoj Konvenciji znači kalendarski, a ne radni dani.

Poglavlje VII
Završne odredbe

Članak 53 - Potpis, ratifikacija i stupanje na snagu

1. Države sudionice Međunarodne konferencije o zračnom pravu, održane u Montrealu od 10 do 28 svibnja 1999, stavit će ovu Konvenciju na potpisivanje (shall be open for signature) 28. svibnja 1999 u Montrealu. Nakon 28. svibnja 1999 Konvencija će biti stavljena na potpisivanje svim Državama u sjedištu Međunarodne organizacije za civilno zrakoplovstvo u Montrealu do njezinog stupanja na snagu u skladu sa stavkom 6 ovog Članka.
2. Na sličan će način ova Konvencija biti stavljena na potpisivanje od strane Organizacije za regionalnu ekonomsku integraciju. Za potrebe ove Konvencije "Organizacija za regionalnu ekonomsku integraciju" znači svaku organizaciju koju osnuju suverene Države određene regije u čijoj su nadležnosti određena pitanja uređena ovom Konvencijom i koja ima potrebna ovlaštenja da potpiše, ratificira, prihvati, odobri ili pristupi (accept, approve or accede) ovoj Konvenciji. Spominjanje "Države članice" ili "Država članica" u ovoj Konvenciji, za razliku od stavka 2 članka 1, stavka 1(b) članka 3, stavka (b) članka 5, članka 23, 33, 46 i stavka (b) članka 57, odnosi se također i na Organizaciju za regionalnu ekonomsku integraciju. Za potrebe Članka 24, spominjanje "većine Država Članica" i "jedne trećine Država Članica" neće se odnositi na Organizaciju za regionalnu ekonomsku integraciju.
3. Ova će Konvencija biti otvorena za ratifikaciju onim Državama i Organizacijama za regionalnu ekonomsku integraciju koje su je potpisale.
4. Svaka Država ili Organizacija za regionalnu ekonomsku integraciju koja nije potpisnica ove Konvencije može ju u bilo koje vrijeme prihvatiti, odobriti ili joj pristupiti.
5. Instrumenti ratifikacije, prihvata, odobrenja ili pristupanja biti će deponirani pri Organizaciji za međunarodno civilno zrakoplovstvo, koja je ovime određena kao Depozitar.
6. Ova će Konvencija stupiti na snagu šezdeseti dan od datuma deponiranja kod Depozitara tridesetog instrumenta ratifikacije, prihvata, odobrenja ili pristupanja za one Države koje su takav instrument deponirale. Za potrebe ovog stavka neće se računati instrument kojeg je deponirala Organizacija za regionalnu ekonomsku integraciju.
7. Za ostale Države i Organizacije za regionalnu ekonomsku integraciju, ova će Konvencija stupiti na snagu šezdeset dana od datuma deponiranja instrumenta ratifikacije, prihvata, odobrenja ili pristupanja.
8. Depozitar će bez odgađanja obavijestiti sve potpisnice i Države Članice o:
(a) svakom potpisivanju ove Konvencije i datumu;
(b) svakom deponiranju instrumenta ratifikacije, prihvata, odobrenja ili pristupanja i datumu;
(c) datumu stupanja na snagu ove Konvencije;
(d) datumu stupanja na snagu bilo koje izmjene ograničenja odgovornosti ustanovljenih ovom Konvencijom;
(e) svakog otkaza na temelju Članka 54.

Članak 54 - Otkazivanje

1. Svaka Država Članica može otkazati ovu Konvenciju pismenom notifikacijom (obavijesti) Depozitaru.
2. Otkaz će stupiti na snagu stoosamdeset dana od datuma kada je Depozitar primio notifikaciju (obavijest).

Član 55 - Odnos prema ostalim instrumentima Varšavske konvencije

Ova Konvencija će imati prednost pred svim ostalim pravilima koja uređuju međunarodni zračni prijevoz:
1. između Država članica ove Konvencije temeljem činjenice da su te države inače Članice: (by virtue of those States commonly being Party to) 
(a) Konvencije za izjednačavanje nekih pravila o međunarodnom prijevozu zrakom potpisanoj u Varšavi 12 listopada 1929 (u daljnjem tekstu Varšavska konvencija);
(b) Protokol o izmjeni Konvencije o izjednačavanju nekih pravila o međunarodnom prijevozu zrakom potpisane u Varšavi 12 listopada 1929, sačinjenog u Hagu 28 rujna 1955 (u daljnjem tekstu Haški Protokol);
(c) Konvencija, suplement Varšavskoj konvenciji, za izjednačavanje nekih pravila o međunarodnom prijevozu zrakom  potpisane u Varšavi 12 listopada 1929 izmijenjene Protokolom sačinjenim u Hagu 28 rujna 1955, potpisane u Gvadalahari 19 rujna 1961 (u daljnjem tekstu Gvadalaharska konvencija);
(d) Protokol o izmjeni Konvencije o izjednačavanju nekih pravila o međunarodnom prijevozu zrakom potpisane u Varšavi 12 listopada 1929 izmijenjene Protokolom sačinjenim u Hagu 28 rujna 1955 potpisanim u Gvatemali 8 ožujka 1961 (u daljnjem tekstu Gvatemalski protokol);
(e) Dodatni Protokol br. 1 do 3 i Montrealski Protokol br. 4 o izmjeni Varšavske Konvencije izmijenjene Haškim Protokolom ili Varšavske konvencije izmijenjene sa Haškim i Gvatemalskim Protokolom potpisani u Montrealu 25 rujna 1975 ( u daljnjem tekstu Montrealski Protokoli); ili

2. na području svake pojedine Države Članice ove Konvencije na temelju činjenice što je ta država Članica jednog ili više instrumenata spomenutih u točkama (a) do (e) ovog članka.

Član 56 - Države sa više pravnih sustava

1. Ako Država ima dvije ili više teritorijalnih jedinica u kojima vrijede različiti pravni sustavi u svezi pitanja kojima se bavi ova Konvencija, ona može u vrijeme potpisivanja, ratifikacije, prihvata, odobrenja ili pristupanja izjaviti da će se ova Konvencija odnositi na sve ili samo na jednu ili više njezinih teritorijalnih jedinica i može ovu izjavu u bilo koje vrijeme izmijeniti drugom izjavom.
2. O svakoj će takvoj izmjeni biti obaviješten Depozitar i u njoj će biti izričito navedene teritorijalne jedinice na području kojih Konvencija vrijedi.
3. U odnosu na Državu Članicu koja je dala takvu izjavu:
(a) izraz "nacionalna valuta" iz Članka 23 smatrat će se da se odnosi na valutu predmetne teritorijalne jedinice te Države; i
(b) izraz "nacionalno pravo" iz Članka 28 smatrat će se da se odnosi na pravo predmetne teritorijalne jedinice te Države.

Članak 57 - Rezerve (Reservations)

Na ovu se Konvenciju ne mogu staviti rezerve no Država Članica može u bilo koje vrijeme dati izjavu Depozitaru da se ova Konvencija neće primjenjivati na:
(a) međunarodni prijevoz zrakom kojeg vrši ili njime upravlja (performed and operated) izravno ta Država Članica u nekomercijalne svrhe s obzirom na svoje funkcije i obaveze suverene države; i/ili
(b) prijevoz osoba, tereta ili prtljage za svoje vojne vlasti zrakoplovima koji su registrirani u toj Državi ili koje je ona zakupila (dala u zakup ?, leased by ), kapacitet kojih je u potpunosti rezerviran od strane ili u ime tih vlasti.
In Whitness Whereof (U nazočnosti) niže potpisanih ovlaštenika, uz propisana ovlaštenja, potpisali ovu Konvenciju. (TEKST)
Sačinjeno u Montrealu 28 dana mjeseca svibnja godine tisućudevetstodevedesetdevete na engleskom, arapskom, kineskom, francuskom, ruskom i španjolskom jeziku, pri čemu su svi tekstovi jednake autentičnosti. Ova će Konvencija biti pohranjena u arhivu Međunarodne organizacije za civilno zrakoplovstvo, a njezine ovjerene kopije će Depozitar odaslati svim Državama Članicama ove Konvencije, kao i svim Državama Članicama Varšavske konvencije, Haškog Protokola, Gvadalaharske Konvencije, Gvatemalskog Protokola i Montrealskih Protokola.